Publication: Magyar Közlöny
Issue: MK-2004-196 (Year: 2004, Number: 196)
Era: 2004-2010
Section: 2. számú melléklet 25/2004. (XII. 20.) KvVM rendelethez
Paragraph Index: 238

5. A hosszútáv, nagytáv forgalmának figyelembevétele 5.1 A Zr. szerint a közlekedéstõl származó zajterhelés zajtérképét az aktuális forgalmi adatokból, a fennálló zajhelyzetre kell elkészíteni. Bizonyos esetekben, például az intézkedési tervekben elhatározott forgalomszervezési intézkedések várható hatásának értékeléséhez, szükség lehet a hosszútávú, nagytávú forgalomtól származó zajterhelés becslésére. A közúthálózat új külterületi szakaszain, a hálózat módosulása, illetve új forgalomvonzó létesítmény építése miatt lényeges forgalomváltozással érintett útszakaszokon a forgalom megváltozását eredményezõ fejlesztések terveinek (tanulmányterv, hatásvizsgálat) forgalombecslési adatait kell figyelembe venni. Amennyiben ilyen, a forgalom-fejlõdést lényegesen érintõ hatással nem kell számolni, a vonatkozó (ÚT 2-1.118:2000 „Közutak távlati forgalmának meghatározása elõrevetítõ módszerrel” címû) útügyi mûszaki elõírást kell alkalmazni. Ezt meglévõ útvonalak és megítélési pontok esetén a legpontosabban a zajmérésre alapozott számítással lehet elvégezni. Tervezett, létesítendõ útvonalak, illetve megítélési pont esetén mérések elvégzésére nincs mód, ekkor a mértékadó zajterhelést természetesen csak a távlati forgalmi adatok felhasználásával és csak számítással lehet becsülni. 5.1.1 A hosszútáv, nagytáv forgalmától származó zajterhelés mérésre alapozott becslése, meglévõ útvonal és megítélési pont esetén 5.1.2 A megítélési ponton és e rendelet szerint kijelölt vonatkoztatási ponton, – napközben 08.00-12.00 óra vagy 15.00-18.00 óra között, – este 18.00-20.00 óra között, – éjszaka 22.00-23.00 vagy 05.00-06.00 óra között legalább 1-1 óra idõtartamban mérni kell az egyenértékû A-hangnyomásszintet, valamint forgalomszámlálást és átlagsebesség-mérést kell végezni a 2. számú melléklet szerint. A forgalomszámlálás terjedjen ki az összes olyan közútra, amelynek forgalma befolyásolhatja a megítélési ponton keletkezõ zajszintet. 5.1.3 A 2.1 pont szerinti mérésekkel meghatározott mérési eredmények felhasználásával elõjeles (+ vagy – elõjeles) korrekciót kell megállapítani mind a vonatkoztatási távolságra, mind a megítélési pontra, a megfelelõ napszakokra, és a következõ mennyiségeket kell számolni: A vonatkoztatási távolságban: ∆LAeq(7,5) = LAeq(7,5 számított) - LAeq (7,5 mért ) A megítélési ponton: ∆LAeq(d,h) = LAeq(d,h számított) - LAeq(d,h mért ) 5.1.4 A távlati forgalmi adatokra vonatkozóan a következõk számíthatók: LAeq(7,5 korrigált, távlati) = LAeq(7,5 számított, távlati ) - ∆LAeq(7,5) LAeq(d, h korrigált, távlati) = LAeq(d, h számított, távlati) - ∆LAeq(d, h)

Source: https://magyarkozlony.hu/hivatalos-lapok/a09b520b152ff40014442cc8c0605c0866b18323/dokumentumok/d4e8ffba3cf196ee305b34ce8acde34e0c593c3b/letoltes